Suvestinė redakcija nuo 2012-03-30 iki 2013-09-04

Įsakymas paskelbtas: Žin. 2010, Nr. 115-5904, i. k. 110301MISAK00D1-813

LIETUVOS RESPUBLIKOS APLINKOS MINISTRO

ĮSAKYMAS

DĖL STATYBOS TECHNINIO REGLAMENTO STR 1.01.06:2010 „YPATINGI STATINIAI“ PATVIRTINIMO

2010 m. rugsėjo 27 d. Nr. D1-813

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597, 2009, Nr. 117-4993) 2 straipsnio 3 dalimi ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.1.1 punktu,

Tvirtinu statybos techninį reglamentą STR 1.01.06:2010 „Ypatingi statiniai“ (pridedama).

Aplinkos ministras	Gediminas Kazlauskas

PATVIRTINTA

Lietuvos Respublikos aplinkos ministro

2010 m. rugsėjo 27 d.

įsakymu Nr. D1-813

STATYBOS TECHNINIS REGLAMENTAS STR 1.01.06:2010

„YPATINGI STATINIAI“

I. BENDROSIOS NUOSTATOS

1. Statybos techninis reglamentas STR 1.01.06:2010 „Ypatingi statiniai“ (toliau – Reglamentas) nustato ypatingų statinių kategorijai priskiriamų statinių sąrašą.

2. Reglamentas yra privalomas visiems statybos dalyviams, viešojo administravimo subjektams, inžinerinių tinklų susisiekimo komunikacijų savininkams (ar naudotojams), kitiems juridiniams ir fiziniams asmenims, organizacijoms, kurių veiklos principus statybos srityje nustato Statybos įstatymas [3.1].

II. NUORODOS

3. Reglamente pateiktos nuorodos į šiuos dokumentus:

3.1. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);

3.2. Lietuvos Respublikos branduolinės energijos įstatymą (Žin., 1996, Nr. 119-2771; 2011, Nr. 91-4314);

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.3. Lietuvos Respublikos potencialiai pavojingų įrenginių priežiūros įstatymą (Žin., 1996, Nr. 46-1116; 2000, Nr. 89-2742);

3.4. Lietuvos Respublikos nekilnojamojo kultūros paveldo apsaugos įstatymą (Žin., 1995, Nr. 3-37; 2004, Nr. 153-5571);

3.5. Lietuvos Respublikos kelių įstatymą (Žin.,1995, Nr. 44-1076; 2002, Nr. 101-4492);

3.6. Lietuvos Respublikos gamtinių dujų įstatymą (Žin., 2000, Nr. 89-2743; 2011, Nr. 87-4186);

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.7. Lietuvos Respublikos vandens įstatymą (Žin., 1997, Nr. 104-2615; 2003, Nr. 36-1544);

3.8. Lietuvos Respublikos cheminių medžiagų ir preparatų įstatymą (Žin., 2000, Nr. 36-987; 2008, Nr. 76-3000);

3.9. Lietuvos Respublikos Vyriausybės 2002 m. vasario 26 d. nutarimą Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819; 2010, Nr. 120- 6119);

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.10. Lietuvos Respublikos Vyriausybės 2001 m. birželio 29 d. nutarimą Nr. 817 „Dėl teisės aktų, būtinų Lietuvos Respublikos potencialiai pavojingų įrenginių priežiūros įstatymui įgyvendinti, patvirtinimo“ (Žin., 2001, Nr. 57-2053; 2004, Nr. 133-4802);

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.11. Lietuvos Respublikos Vyriausybės 2004 m. rugpjūčio 17 d. nutarimą Nr. 966 „Dėl Pramoninių avarijų prevencijos, likvidavimo ir tyrimo nuostatų ir Pavojinguosiuose objektuose esančių medžiagų, mišinių ar preparatų, priskiriamų pavojingosioms medžiagoms, sąrašo ir priskyrimo kriterijų aprašo patvirtinimo“ (Žin., 2004, Nr. 130-4649; 2008, Nr. 109-4159; 2010, Nr. 59-2894);

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.12. Lietuvos Respublikos aplinkos ministro ir Lietuvos Respublikos sveikatos apsaugos ministro 2000 m. gruodžio 19 d. įsakymą Nr.532/742 „Dėl pavojingų cheminių medžiagų ir preparatų klasifikavimo ženklinimo tvarkos“ (Žin., 2001, Nr. 16-509);

3.13. statybos techninį reglamentą STR 1.05.06:2010 „Statinio projektavimas“, patvirtintą Lietuvos Respublikos aplinkos ministro 2004 m. gruodžio 30 d. įsakymu Nr. D1-708 „Dėl statybos techninio reglamento STR 1.05.06:2010 „Statinio projektavimas“ patvirtinimo“ (Žin., 2005, Nr. 4-80, 2010, Nr. 158-8069);

Punkto pakeitimai:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.14. Lietuvos Respublikos socialinės apsaugos ir darbo ministro 2001 m. rugsėjo 26 d. įsakymą „Dėl įrenginių techninės būklės tikrinimo įstaigų prižiūrimų ir valstybės registre registruojamų potencialiai pavojingų įrenginių (nurodant parametrus) sąrašo, patvirtinimo“ (Žin., 2001, Nr. 85-2978);

3.15. Lietuvos Respublikos ūkio ministro 2000 m. spalio 6 d. įsakymą Nr. 349 „Dėl slėginių įrenginių techninio reglamento tvirtinimo“ (Žin., 2000, Nr. 88-2726);

3.16. Lietuvos Respublikos ūkio ministro 2004 m. gruodžio 21 d. įsakymą Nr.4-457 „Dėl įgaliotų įstaigų prižiūrimų ir valstybės registre registruojamų potencialiai pavojingų įrenginių (nurodant jų parametrus) sąrašo patvirtinimo“ (Žin., 2004, Nr. 184-6801).

3.17. statybos techninį reglamentą STR 1.01.09:2003 „Statinių klasifikavimas pagal jų naudojimo paskirtį“, patvirtintą Lietuvos Respublikos aplinkos ministro 2003 m. birželio 11 d. įsakymu Nr. 289 „Dėl statybos techninio reglamento STR 1.01.09:2003 „Statinių klasifikavimas pagal jų naudojimo paskirtį“ patvirtinimo“ (Žin., 2003, Nr. 58-2611);

Punkto pakeitimai:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

3.18. Lietuvos Respublikos atsinaujinančių išteklių energetikos įstatymą (Žin., 2011, Nr. 62-2936);

Papildyta punktu:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

3.19. Lietuvos Respublikos elektros energetikos įstatymą (Žin., 2000, Nr. 66-1984; 2012, Nr. 17-752);

Papildyta punktu:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.20. Lietuvos Respublikos energetikos įstatymą (Žin., 2002, Nr. 56-2224; 2011, Nr. 160-7576);

Papildyta punktu:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

Punkto pakeitimai:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

3.21. Lietuvos Respublikos energetikos ministerijos 2011 m. birželio 17 d. įsakymą Nr. 1-160 „Dėl Šilumos tiekimo tinklų ir šilumos punktų įrengimo taisyklių patvirtinimo“ (Žin, 2011, Nr. 76-3673);

Papildyta punktu:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

3.22. Lietuvos Respublikos energetikos ministro 2010 m. spalio 11 d. įsakymą Nr. 1-291 „Dėl Įgaliotų įstaigų prižiūrimų ir valstybės registre registruojamų potencialiai pavojingų įrenginių (nurodant jų parametrus) sąrašo patvirtinimo“ (Žin., 2010, Nr. 122-6231).

Papildyta punktu:

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

III. PAGRINDINĖS SĄVOKOS

4. Reglamente vartojamos sąvokos suprantamos taip, kaip jos apibrėžtos Statybos įstatyme [4.1], Cheminių medžiagų ir preparatų įstatyme [3.8], Slėginių įrenginių techniniame reglamente [3.15], Pavojingų cheminių medžiagų ir preparatų klasifikavimo ženklinimo tvarkoje [3.12], Lietuvos Respublikos atsinaujinančių išteklių energetikos įstatyme [3.18].

Punkto pakeitimai:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

IV. YPATINGŲ STATINIŲ KATEGORIJAI PRISKIRIAMŲ STATINIŲ SĄRAŠAS

5. Ypatingų statinių kategorijai priskiriami:

5.1. Statiniai, kuriuose naudojamų ir saugomų pavojingų medžiagų ribiniai kiekiai yra lygūs arba didesni negu nustatyta Pavojinguosiuose objektuose esančių medžiagų, mišinių ar preparatų, priskiriamų pavojingosioms medžiagoms, sąrašo ir priskyrimo kriterijų apraše [3.11] ir Pavojingų cheminių medžiagų ir preparatų klasifikavimo ženklinimo tvarkoje [ 3.12], priskiriami prie ypatingų statinių.

5.2. Statiniai, kuriuose yra potencialiai pavojingų įrenginių [3.3], [3.10], [3.14], [3.16] ar atliekami potencialiai pavojingi darbai. Nurodytų statinių sąrašas pateiktas 1 lentelėje:

1 lentelė

Eil. Nr.	Įrenginiai statiniuose	Įrenginių parametrai
1.	Garo ir vandens šildymo katilai, skirti garui ir perkaitintam vandeniui ruošti, esant aukštesnei kaip 110 °C temperatūrai	Garo katilams: p(s)>0,5 bar; p(s) * V>3500, bar * l;

Vandens šildymo katilams: p(s) * V>10000, bar*l
2.	Slėginiai indai, skirti dujoms, suskystintoms dujoms, ištirpintoms suslegiant dujoms, garams, taip pat skysčiams, kurių garų slėgis, esant didžiausiai leidžiamai temperatūrai, yra 0,5 bar didesnis už atmosferinį (1013 mbar), išskyrus mažesnės kaip 250 l talpos gamtinių dujų, suskystintų naftos dujų ir kitų techninių dujų balionus bei įrangą	1 grupės takiosioms medžiagoms [3.10]: p(s)*V > 500, bar*l

2 grupės takiosioms medžiagoms [3.10]: p(s)*V> 10000, bar*l
3.	Vamzdynai, skirti dujoms, suskystintoms dujoms, ištirpintoms suslegiant dujoms, garams, taip pat skysčiams, kurių garų slėgis, esant didžiausiai leidžiamai temperatūrai, yra 0,5 bar didesnis už atmosferinį (1013 mbar)	1 grupės takiosioms medžiagoms [3.10]: p(s)*V> 3500, bar*l

2 grupės takiosioms medžiagoms [3.10]: p(s)*V> 10000, bar*l
4.	1 grupės takiųjų medžiagų stacionarios talpyklos	V> 10 m3
6.	Liftai ir keltuvai	500 kG ir didesnės galios
7.	Eskalatoriai	Visų tipų ir parametrų tarpaukštiniai ir tuneliniai eskalatoriai ir jų įranga

Visų tipų ir parametrų judamieji takai ir jų įranga
8.	Mašininės pavaros kėlimo kranai, skirti pastoviems darbams statinio viduje	5 t ir didesnės keliamosios galios
9.	Sprogioje aplinkoje naudojami II grupės elektros įrenginiai	Naudojami vietose (išskyrus kasyklas), kur gali kilti pavojus dėl sprogiosios aplinkos: 1. vieta, kurioje nuolatos, ilgai arba dažnai yra sprogi aplinka, kurią sudaro oro ir lengvai užsiliepsnojančių dujų, garų arba rūko pavidalo medžiagų mišinys (0 zona); 2. vieta, kurioje kartais esant normaliai darbo eigai gali susidaryti sprogi aplinka, kurią sudaro oro ir lengvai užsiliepsnojančių dujų, garų arba rūko pavidalo medžiagų mišinys (1 zona); 3. vieta, kurioje nuolatos, ilgai arba dažnai yra sprogi aplinka, kurią sudaro ore tvyrančios degiosios dulkės ar degiųjų dulkių debesis (20 zona); 4. vieta, kurioje esant normaliai darbo eigai gali susidaryti sprogi aplinka, kurią sudaro ore esantis degiųjų dulkių debesis (21 zona)

5.3. Sudėtingų konstrukcijų ir sudėtingų technologijų statiniai, kurių sąrašas pateiktas 2 lentelėje.

2 lentelė

Eil. Nr.	Statiniai	Statinių parametrai
1.	Aukštybiniai pastatai	Aukštesni negu 30 m, skaičiuojant nuo žemės paviršiaus altitudės iki pastato stogo konstrukcijos aukščiausiojo taško
2.	Įgilinti pastatai	Pastatai, kurių įgilinimas didesnis kaip 7 m (skaičiuojant nuo vidutinės žemės paviršiaus altitudės iki įgilinto pastato žemutinės patalpos grindų paviršiaus)
3.	Didelių atstumų tarp atramų statiniai	Atstumas tarp atramų (didžiausias horizontalus atstumas statinyje tarp horizontalių statinio ašių, kuriose yra atraminės konstrukcijos, laikančios perdenginio ar denginio konstrukcijas) 12 m ir didesnis
4.	Branduolinės energetikos objektų statiniai	+
5.	Jėgainių statiniai	1 MW ir didesnės galios elektros ir šilumos gamybos statiniai
6.	Neteko galios nuo 2011-07-16
7.	Hidrotechnikos statiniai, išskyrus žemės ūkio melioracijos statinius	Patvankos aukštis didesnis kaip 3 m ir tvenkinio plotas didesnis kaip 5 ha
8.	Jūros naftos ir dujų gavybos statiniai	+
9.	Oro uosto statiniai: kilimo ir tūpimo takai su dirbtine danga; riedėjimo takai su dirbtine danga; peronas su dirbtine danga; pirminių ir antrinių apžvalgos radiolokatorių (PSR, SSR) statiniai; perdavimo radijo centrų statiniai; aerodromų skrydžių valdymo bokštai; regioninio skrydžių valdymo centro pastatas; automatizuotų skrydžių valdymo sistemų statiniai	+
10.	Geležinkelio keliai, iešmai, kuriuose suprojektuotas riedmenų greitis yra 60 km/h ir daugiau	+
11.	Valstybinės reikšmės (magistraliniai, krašto, rajoniniai) keliai, miestų, miestelių gatvės su indeksu A, B, C (greito eismo ir pagrindinės gatvės) ir jų sankryžos	+
12.	Vandentiekio magistraliniai tinklai [3.17]	+
13.	Nuotekų šalinimo tinklai: nuotekų kolektoriai [3.17]	+
14.	Magistraliniai ir skirstomieji dujotiekiai, naftotiekiai [3.20]	> kaip 0,5 bar slėgio p (s) ir > kaip 80 mm sąlyginio skersmens DN vamzdynai 1 grupės takiosioms medžiagoms, kai: p(s) x DN .> 3500 bar x mm [3.16]
141.	110 kV ir aukštesnės įtampos elektros tinklai su priklausiniais [3.19]	+
142.	Šilumos tiekimo tinklai [3.21]	>kaip 16 barų slėgio p(s) šilumos tiekimo tinklai, kurių sąlyginis skersmuo DN didesnis kaip 100 mm [3.22]
15.	Jūrų ir upių uosto statiniai, krantinės, prieplaukos *	+
16.	Geležinkelio, troleibusų kontaktiniai tinklai	+
17.	Vamzdynai ir jų įranga, skirti 1 grupės takiosioms medžiagoms transportuoti į jūros pakrantėje ar jūroje esantį statinį, įrenginį, laivą arba iš jo	+
18.	Lynų keliai, funikulieriai	+
19.	Neteko galios nuo 2011-07-16
20.	Tiltai, viadukai, estakados, tuneliai, požeminės ir virš žemės (virš gatvių, kelių, geležinkelių, daubų, įdubų) esančios pėsčiųjų perėjos, įvairios paskirties pakabinamieji magistraliniai vamzdynai	6 m ilgio ir didesnės angos
21.	Keleivių, prekių, produktų, medžiagų ir kt. terminalai*	+
22.	Nuotolinio ryšio (telekomunikacijų) inžineriniai statiniai, radijo navigacijos švyturiai, radiolokatoriai	Aukštesni kaip 30 m
23.	Jūrų, upių ir kitų vandens telkinių navigacijos švyturiai	Aukštesni kaip 30 m
24.	Įvairios paskirties bokštiniai statiniai – dūmtraukiai (išskyrus priblokuotą prie gyvenamojo pastato, skirtą šio pastato reikmėms), vandentiekio bokštai, vandens aušyklos, silosinės ir kt.	Aukštesni kaip 15 m
25.	Neteko galios nuo 2011-07-16
26.	Vėjo elektrinės (jėgainės)	daugiau kaip 350 kW galingumo [3.18]
27.	Vandenvietės, vandenruošos statiniai	500 m3/d ir didesnio našumo
28.	Požeminio vandens vandenvietės	200 m3/d ir didesnio našumo
29.	Gamybos ir pramonės nuotekų valyklos	200 m3/d ir didesnio našumo
30.	Miestų ir miestelių nuotekų valyklos	1000 m3/d ir didesnio našumo
31.	Paviršinių (lietaus) nuotekų valyklos	Skirtos surinkti nuotekas iš 50 ha ir didesnių plotų
32.	Degalinių statiniai: pastatai (jei juose gali būti daugiau kaip 100 žmonių), inžineriniai statiniai su potencialiai pavojingais įrenginiais	+
33.	1 grupės takiųjų medžiagų stacionarios talpyklos	V> 10 m3
34.	Sąvartynai	+
35.	Atliekų perdirbimo ar rūšiavimo statiniai	+
36.	Galvanikos cechai	+
37.	Dažymo cechai	+
38.	Krematoriumai	+
39.	Bankų saugyklos	+
40.	Naudingųjų iškasenų gavybos, tiekimo ir naudojimo požeminiai ir antžeminiai statiniai.	+
41.	Povandeniniai vamzdynai	+
42.	Inžinerinių tinklų bendrieji kolektoriai; nepraeinamieji, pusiau praeinamieji ir praeinamieji 6 m ir giliau klojami nuotekų ar kitos paskirties kolektoriai	+
43.	Neteko galios nuo 2011-07-16
44.	Šaldomieji pastatai ir patalpos	5000 t ir talpesni
45.	Šaudmenų ir ginklų sandėliai, uždarosios ir atvirosios šaudyklos	+

„+“ – taikomi ypatingų statinių reikalavimai, nenustatant parametrų;

* išskyrus administracinius pastatus, jei jie nepriskirti prie ypatingų statinių.

Punkto pakeitimai:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

5.4. Ypatingi statiniai yra visi pastatai, naudojami visuomenės poreikiams, kuriuose vienu metu gali būti daugiau kaip 100 žmonių, įskaitant pastato ir jo paskirties aptarnaujantį personalą iri lankytojus, kurių sąrašas pateiktas 3 lentelėje.

3 lentelė

Eil. Nr.	Pastatai
1.	Viešbučių paskirties pastatai: viešbučiai, moteliai, svečių namai
2.	Administracinės paskirties pastatai: bankai, paštas, valstybės ir savivaldybės įstaigos, ambasados, teismai, biurai, kontoros, kiti įstaigų ir organizacijų administraciniai pastatai
3.	Prekybos paskirties pastatai: parduotuvės, parduotuvės-operatorinės, vaistinės, knygynai, prekybos paviljonai ir kiti pastatai
4.	Paslaugų paskirties pastatai: pirtys, grožio salonai, skalbyklos, taisyklos, remonto dirbtuvės, priėmimo–išdavimo punktai, autoservisai, plovyklos, laidojimo namai ir kiti pastatai
5.	Maitinimo paskirties pastatai: valgyklos, restoranai, kavinės, barai ir kiti pastatai
6.	Transporto paskirties pastatai: oro uosto, jūros ir upių laivyno, geležinkelio ir autobusų stočių pastatai, judėjimo postų, dispečerinių, uosto terminalai, švyturių, muitinių pastatai ir kiti pastatai
7.	Kultūros paskirties pastatai: teatrai, kino teatrai, kultūros namai, klubai, bibliotekos, muziejai, archyvai, parodų rūmai, planetariumai, radijo ir televizijos ir kiti pastatai
8.	Mokslo paskirties pastatai: institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai ir kiti pastatai
9.	Gydymo paskirties pastatai: ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai, veterinarijos gydyklų ir kiti pastatai
10.	Poilsio paskirties pastatai: turizmo centrai, poilsio namai, jaunimo nakvynės namai, kaimo turizmo pastatai, kempingų pastatai ir kiti pastatai
11.	Sporto paskirties pastatai: sporto salių, teniso kortų, baseinų, čiuožyklų, jachtklubų, šaudyklų, stadionų, maniežų ir kiti pastatai
12.	Religinės paskirties pastatai: katedros, bažnyčios, cerkvės, koplyčios, sinagogos, maldos namai, katedros ir kiti pastatai

Punkto pakeitimai:

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

5.5. Kultūros paveldo statinys, įregistruotas Kultūros vertybių registre [3.4].

5.6. Gyvenamieji (daugiau kaip 5 aukštų) daugiabučiai pastatai (namai).

V. BAIGIAMOSIOS NUOSTATOS

6. Projektuoti ir statyti ypatingus statinius turi teisę fiziniai asmenys, juridiniai asmenys, kitos užsienio organizacijos, atitinkančios Statybos įstatymo [3.1] reikalavimus.

Ypatingo statinio projektas rengiamas pagal statybos techninį reglamentą „Statinio projektavimas“[3.13].

7. Teisė projektuoti ir statyti branduolinės energetikos objektus suteikiama Branduolinės energijos įstatymo [3.2] nustatyta tvarka.

8. Ginčai dėl šio Reglamento taikymo sprendžiami įstatymų nustatyta tvarka.

_________________

Pakeitimai:

1.

Lietuvos Respublikos aplinkos ministerija, Įsakymas

Nr. D1-551, 2011-07-07, Žin., 2011, Nr. 88-4222 (2011-07-15), i. k. 111301MISAK00D1-551

Dėl Lietuvos Respublikos aplinkos ministro 2010 m. rugsėjo 27 d. įsakymo Nr. D1-813 "Dėl statybos techninio reglamento STR 1.01.06:2010 "Ypatingi statiniai" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-264, 2012-03-27, Žin., 2012, Nr. 37-1871 (2012-03-29), i. k. 112301MISAK00D1-264

Dėl Lietuvos Respublikos aplinkos ministro 2010 m. rugsėjo 27 d. įsakymo Nr. D1-813 "Dėl statybos techninio reglamento STR 1.01.06:2010 "Ypatingi statiniai" patvirtinimo" pakeitimo